EkBass/fiwiki-20250220-pages-articles huggingface dataset:
Pekka Salla

Veli Pekka Salla (30. maaliskuuta 1932 Kuolajärvi – 21. joulukuuta 2007 Rovaniemi) oli suomalainen poliitikko, joka toimi SKDL:n kansanedustajana vuosina 1966–1975. == Elämä == Pekka Sallan vanhemmat olivat Veikko Salla (1906-1984) ja Aini Honkanen (1908-1987). Kansakoulun käytyään hän työskenteli vuoteen 1963 kirvesmiehenä ja työnjohtajana Lapin rajavartioston ja Sallan (ent. Kuolajärvi) kunnan rakennustyömailla sekä 1964–1965 Sallan kunnanhallituksen päätoimisena puheenjohtajana. Salla valittiin eduskuntaan 1966, jolloin hän sai kaksi ääntä enemmän kuin rannalle jäänyt puoluetoverinsa Niilo Koskenniemi. Kansanedustajauransa jälkeen Salla työskenteli Lapin läänin veroviraston tarkastajana 1975–1992. Hän oli myös presidentin valitsijamies 1968 sekä Sallan kunnanvaltuuston ja Rovaniemen kaupunginvaltuuston jäsen. == Perhe == Pekka Sallan puoliso oli Impilahdella syntynyt Vuokko Härkönen (s. 1931). ==Lähteet== Luokka:Kansanedustajat Luokka:SKDL:ssä vaikuttaneet henkilöt Luokka:Sallan kunnanvaltuutetut Luokka:Rovaniemen kaupunginvaltuutetut Luokka:Lapin vaalipiiri Luokka:Vuonna 1932 syntyneet Luokka:Vuonna 2007 kuolleet
George Eyser

George Louis Eyser, alun perin Georg Ludwig Friedrich Julius Eyser (31. elokuuta 1870 Dänisch-Nienhof – 6. maaliskuuta 1919 Denver) oli saksalaissyntyinen voimistelija. Hän lähti Yhdysvaltoihin 14-vuotiaana ja asettui Coloradon Denveriin ennen muuttoaan Saint Louisiin, jossa hän työskenteli rakennusyhtiön kirjanpitäjänä. Eyser sai Yhdysvaltain kansalaisuuden vuonna 1894.George Eyser Bio, Stats, and Results | Olympics at Sports-Reference.com Eyserillä oli puujalka jo silloin, kun hän osallistui vuoden 1904 kesäolympialaisiin Saint Louisissa. Hän saavutti proteesistaan huolimatta kisoissa kolme kultamitalia sekä kaksi hopeista ja yhden pronssisen mitalin. == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Amputoidut henkilöt Luokka:Vuonna 1870 syntyneet Luokka:Vuonna 1919 kuolleet
Gomeltransneft Družba

Gomeltransneft Družba () on Valko-Venäjän eteläosien läpi Venäjän Brjanskin alueelta Puolaan ja Ukrainaan kulkevasta öljyputkesta ja sen öljynsiirrosta vastaava valkovenäläinen osakeyhtiö (OAO). Yhtiön päätoimipiste sijaitsee Homelin kaupungissa, mutta henkilökunnan vastuulla ovat pumppausasemat ja lähes 2 000 kilometrin siirtoputken toimivuus Puolan rajalle saakka. Yrityksellä oli vuonna 2012 palveluksessaan keskimäärin 1 400 työntekijää. Öljyputkiyhtiö Gomeltransneft Družban liikevaihto oli vuonna 2012 yhteensä 2 587 miljardia ja nettotulos 854 miljardia Valko-Venäjän ruplaa. Euroissa vastaavat summat ovat 228,2 miljoonaa ja 75,3 miljoonaa euroa. Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012. Vuonna 2009 putken kautta kuljetettiin 79,6 miljoonaa tonnia raakaöljyä, josta Valko-Venäjän läpi kulki 67,6 miljoonaa tonnia. Osa öljystä päätyi Mazyrin öljynjalostamolle, ja jatkoi jalostetumpina tuotteina sieltä eteenpäin. ==Lähteet== Luokka:Valkovenäläiset yritykset Luokka:Valko-Venäjän liikenne Luokka:Öljyputkiyhtiöt Luokka:Homelin alue Luokka:Brestin alue Luokka:Energia Valko-Venäjällä
Sulatusuunin galaksijoukko

Sulatusuunin galaksijoukko on 58 galaksin muodostama joukko Sulatusuunin tähdistössä noin 62 miljoonan valovuoden päässä Maasta. Se on Neitsyen galaksijoukon jälkeen toiseksi suurin galaksijoukko 100 miljoonan valovuoden säteellä Maastahttp://arxiv.org/abs/astro-ph/0702320, tosin Neitsyen joukko on huomattavasti suurempi. Joukko jakaantuu kahteen osaan, pääryhmään ja pienempään alaryhmään. Alaryhmä on sulautumassa pääryhmäänhttp://heritage.stsci.edu/2005/09/supplemental.html, ja tämä prosessi tarjoaa arvokasta tietoa galaksijoukkojen kehityksestä. == Katso myös == *Luettelo galaksijoukoista ==Lähteet== Luokka:Galaksijoukot
Emil Beyer

Emil Beyer (22. marraskuuta 1876 New York – 15. lokakuuta 1934 Rockville Centre, New York) oli yhdysvaltalainen voimistelija ja olympiamitalisti. Hän syntyi saksalaisille vanhemmille. Hän edusti vuoden 1904 kesäolympialaisissa Saint Louisissa New York Turnvereinia ja oli mukana saamassa hopeaa joukkuevoimistelussa.Emil Beyer Bio, Stats, and Results | Olympics at Sports-Reference.com Beyer pääsi Yhdysvaltain sotilasakatemiaan vuonna 1897, mutta ei valmistunut. Hän asui suurimman osan elämästään Brooklynissa, jossa hän piti apteekkia. == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Vuonna 1876 syntyneet Luokka:Vuonna 1934 kuolleet
George Mayer

George Mayer oli yhdysvaltalainen voimistelija ja olympiamitalisti. Hän edusti vuoden 1904 kesäolympialaisissa Saint Louisissa Chicagon Central Turnvereinia. Hän oli mukana saamassa pronssia joukkuevoimistelussa ja osallistui myös yksilökilpailuihin.George Mayer Bio, Stats, and Results | Olympics at Sports-Reference.com == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Liberator (ase)

Liberator on 3D-tulostettava pistooli, jonka tulostusohjeet julkaistiin toukokuun 2013 alussa. Se on ensimmäinen yleiseen jakoon suunniteltu 3D-tulostettu tuliase. Sen suunnitteli yhdysvaltalainen Defense Distributed -järjestö, ja se on nimetty toisessa maailmansodassa käytössä olleen FP-45 Liberator -aseen mukaan. Liberatorin tulostusohjeet ladattiin netistä 100 000 kertaa kahden ensimmäisen päivän aikana niiden julkaisemisesta. Ohjeet poistettiin Defence Distributedin DEFCAD-sivuilta viranomaisten vaatimuksesta, mutta ohjeet ovat ladattavissa muilta nettisivustoilta, esimerkiksi The Pirate Bayn kautta. Liberator on valmistettu lähes kokonaan muovista. Se käyttää 9-millisiä patruunoita. Asetta on kritisoitu siitä, että sellaisia voi valmistaa lähes kuka tahansa, jolla on 3D-tulostin. Kaikki tulostusmateriaalit eivät kestä luodin aiheuttamaa painetta ja heikosta materiaalista tulostettu ase voi räjähtää. Yleensä ensimmäisenä hajoaa aseen piippu. Yleisradion Ajankohtainen Kakkonen -ohjelma teetti Liberatorin ja kokeilutti sillä ampumista valvotuissa oloissa. Kokeen aikana ase halkesi. ==Lähteet== ==Aiheesta muualla== * Defense Distributedin nettisivut * DEFCAD * Fosscad Liberator arkisto githubissa * The Wiki Weapon -kehitysblogi Luokka:Pistoolit
Kizito Bahujimihigo

Kizito Bahujimihigo (s. 5. joulukuuta 1954 Rwamagana) on ruandalainen roomalaiskatolinen piispa. Hänet vihittiin papiksi 25. heinäkuuta 1980 ja nimitettiin Ruhengerin hiippakunnan johtoon 21. marraskuuta 1997. Piispaksi vihkiminen seurasi 27. kesäkuuta 1998. Pääkonsekraattorina toimi Thaddée Ntihinyurwa, jota avustivat Frédéric Rubwejanga ja Servilien Nzakamwita.Catholic-Hierarchy.org: Bishop Kizito Bahujimihigo Bahujimihigo sai 28. elokuuta 2007 nimityksen Kibungon piispaksi, jona hän toimi, kunnes erosi tehtävistään 29. tammikuuta 2010. == Lähteet == Luokka:Ruandalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Vincent Harolimana

Vincent Harolimana (s. 2. syyskuuta 1962 Mpembe) on ruandalainen roomalaiskatolinen piispa. Hänet vihki papiksi Nyundon hiippakuntaan paavi Johannes Paavali II 8. syyskuuta 1990. Hänet nimitettiin Ruhengerin hiippakunnan johtoon 31. tammikuuta 2012, ja piispaksi vihkiminen seurasi 24. maaliskuuta. Pääkonsekraattorina toimi Alexis Habiyambere, jota avustivat Thaddée Ntihinyurwa ja Smaragde Mbonyintege.Catholic-Hierarchy.org: Bishop Vincent Harolimana == Lähteet == Luokka:Ruandalaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
André Perraudin

André Perraudin (7. lokakuuta 1914 Bagnes – 25. huhtikuuta 2003) oli sveitsiläinen, Ruandassa toiminut roomalaiskatolinen arkkipiispa. Hänet vihittiin Afrikan lähetyssaarnaajien (Valkoisten isien) papiksi 25. maaliskuuta 1939 ja nimitettiin Kabgayin apostoliseksi vikaariksi sekä Cataquaksen titulaaripiispaksi 19. joulukuuta 1955. Piispaksi vihkiminen seurasi 25. maaliskuuta 1956. Pääkonsekraattorina toimi Aloys Bigirumwami, jota avustivat Joseph Martin ja Louis Van Steene.Catholic-Hierarchy.org: Archbishop André Perraudin, M. Afr. Perraudin sai 10. marraskuuta 1959 nimityksen Kabgayin arkkipiispaksi. Kabgayista tuli tavallinen hiippakunta 10. huhtikuuta 1976, mutta Perraudinilla säilyi arkkipiispan henkilökohtainen arvonimi. Hän osallistui Vatikaanin toiseen kirkolliskokoukseen. Hän jäi eläkkeelle 75-vuotispäivänään 7. lokakuuta 1989 ja eli 88 vuoden ikään. == Lähteet == Luokka:Sveitsiläiset papit Luokka:Katoliset arkkipiispat Luokka:Kristinusko Ruandassa Luokka:Vuonna 1914 syntyneet Luokka:Vuonna 2003 kuolleet
Joseph Sibomana

Joseph Sibomana (25. huhtikuuta 1915 – 9. marraskuuta 1999) oli ruandalainen roomalaiskatolinen piispa. Hänet vihittiin papiksi 25. heinäkuuta 1940 ja nimitettiin Ruhengerin hiippakunnan johtoon 21. elokuuta 1961. Piispaksi vihkiminen seurasi 3. joulukuuta. Pääkonsekraattorina toimi Gastone Mojaisky- Perrelli, jota avustivat André Perraudin ja Aloys Bigirumwami.Catholic- Hierarchy.org: Bishop Joseph Sibomana Sibomana sai 5. syyskuuta 1969 nimityksen Kibungon piispaksi, jona hän toimi, kunnes jäi eläkkeelle 30. maaliskuuta 1992. Hän osallistui Vatikaanin toiseen kirkolliskokoukseen. == Lähteet == Luokka:Ruandalaiset papit Luokka:Katoliset piispat Luokka:Vuonna 1915 syntyneet Luokka:Vuonna 1999 kuolleet
Alphonse Émile Georger

thumb|right|Alphonse Émile Georger Alphonse Émile Georger (s. 25. toukokuuta 1936 Sarreguemines) on ranskalainen, Algeriassa uransa luonut roomalaiskatolinen piispa. Hänet vihittiin papiksi Algerin arkkihiippakuntaan 29. kesäkuuta 1965 ja nimitettiin Oranin hiippakunnan johtoon 10. heinäkuuta 1998. Piispaksi vihkiminen seurasi 16. elokuuta. Pääkonsekraattorina toimi Joseph Marie Louis Duval, jota avustivat Henri Antoine Marie Teissier ja Pierre René Ferdinand Raffin.Catholic-Hierarchy.org: Bishop Alphonse Émile Georger Georger jäi eläkkeelle 1. joulukuuta 2012. == Lähteet == Luokka:Ranskalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Henri Antoine Marie Teissier

Henri Antoine Marie Teissier (21. heinäkuuta 1929 Lyon – 1. joulukuuta 2020https://www.la-croix.com/Religion/Mort-Mgr-Henri-Teissier-archeveque- emerite-dAlger-2020-12-01-1201127575) oli ranskalainen, Algeriassa toiminut roomalaiskatolinen arkkipiispa. Hänet vihittiin papiksi Algerin arkkihiippakuntaan 24. maaliskuuta 1955 ja nimitettiin Oranin hiippakunnan johtoon 30. marraskuuta 1972. Piispaksi vihkiminen seurasi 2. helmikuuta 1973. Pääkonsekraattorina toimi Léon-Étienne Duval, jota avustivat Sante Portalupi ja Hans-Georg Braun.Catholic-Hierarchy.org: Archbishop Henri Antoine Marie Teissier 20\. joulukuuta 1980 Teissier sai nimityksen Algerin koadjuuttoriarkkipiispaksi, ja 19. huhtikuuta 1988 hänestä tuli sen arkkipiispa. Hän jäi eläkkeelle 24. toukokuuta 2008. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1929 syntyneet Luokka:Vuonna 2020 kuolleet
Jean-Paul Vesco

Jean-Paul Vesco (s. 10. maaliskuuta 1962 Lyon) on ranskalainen, Algeriassa toimiva roomalaiskatolinen piispa. Hän liittyi dominikaaneihin 14. syyskuuta 1996.Catholic-Hierarchy.org: Bishop Jean-Paul Vesco, O.P. Vesco sai pappisvihkimyksensä 24. kesäkuuta 2001. Hänet nimitettiin 1. joulukuuta 2012 Oranin hiippakunnan johtoon, ja piispaksi vihkiminen seurasi 25. tammikuuta 2013. Pääkonsekraattorina toimi Philippe Barbarin, jota avustivat Ghaleb Moussa Abdalla Bader ja Alphonse Émile Georger. == Lähteet == Luokka:Ranskalaiset papit Luokka:Katoliset piispat Luokka:Dominikaanit Luokka:Vuonna 1962 syntyneet Luokka:Elävät henkilöt
Axel Janse

Axel Johan Janse (18. maaliskuuta 1888 Ärla – 18. elokuuta 1973 Malmö) oli ruotsalainen voimistelija ja olympiavoittaja. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaisen järjestelmän joukkuevoimistelussa.Axel Janse Bio, Stats, and Results | Olympics at Sports-Reference.com == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1888 syntyneet Luokka:Vuonna 1973 kuolleet
Kristen Vadgaard

Kristen Møller Vadgaard (2. kesäkuuta 1886 Stenild – 16. helmikuuta 1979 Gjern) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.Kristen Vadgaard Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1886 syntyneet Luokka:Vuonna 1979 kuolleet
Kasala

Kasala () on kylä Merikarvialla. Se sijaitsee aivan kunnan luoteisosassa ruotsinkielisen Pohjanmaan rajalla noin 13 kilometriä Merikarvian keskustaajaman pohjoispuolella. Kasalan läpi kulkee keskiaikainen Pohjanlahden rantatie, joka aikoinaan yhdisti Turun ja Tukholman. Kylässä sijaitsee muun muassa 1990-luvun alussa rakennettu kalasatama, joka toimii myös vierassatamana. Kasalan ja Riispyyn välissä virtaa noin seitsemän kilometrin pituinen Kasalanjoki, jota myöten Heikinjärvi sekä Storsjöträsket laskevat Selkämereen. Vuosina 1919–1935 Kasalassa toimi OTK:n kalansuolaamo, jonka rakennuksen oli suunnitellut Antti Lastu. Kasala on Merikarvian vanhimpia kyliä, joka kuului keskiajalla ns. ruotsalaisen vero-oikeuden piiriin. Se on vanhastaan ollut myös yksi Satakunnan harvoja ruotsinkielisiä alueita. Vuosina 1897–1967 Kasalassa toimi ruotsinkielinen kansakoulu, Kasaböle svenska folkskola. == Lähteet == Luokka:Merikarvian kylät
Georg Brustad

Georg Brustad (23. marraskuuta 1892 Oslo – 17. maaliskuuta 1932 Oslo) oli norjalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaisen järjestelmän joukkuevoimistelussa.Georg Brustad Bio, Stats, and Results | Olympics at Sports-Reference.com == Lähteet == == Aiheesta muualla == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1892 syntyneet Luokka:Vuonna 1932 kuolleet
Lago di Lei

Lago di Lei on patojärvi Italian ja Sveitsin rajalla, Alpeilla. Järvi sijaitsee Reinin yhden alkujoen, Hinterrheinin latvoilla. Järven vedet käytetään hyväksi Kraftwerke Hinterrhein AG:n vesivoimalaitoksissa, joista ensimmäinen on Ferreran pumppuvoimalaitos (turpiiniteho 185 MW, pumppausteho 90 MW). Patojärvi on syrjäisessä Valle di Lein laaksossa, parikymmentä kilometriä Thusisista etelään. Padon rakentamiseen liittyy valtiollinen erikoisuus: Italia luovutti vuonna 1952 0,5 km² aluettaan Sveitsille patoa varten. Näin ollen pato sijaitsee Sveitsissä Ferreran kunnan alueella, ja varsinainen järvi on lähes kokonaan Italian alueella. == Lähteet == * * === Viitteet === Luokka:Sveitsin tekojärvet Luokka:Italian järvet Luokka:Italian ja Sveitsin raja Luokka:Graubünden Luokka:Sondrion maakunta Luokka:Reinin vesistö
Ascom

Ascom on sveitsiläinen tietoliikennealan yritys, jolla on tytäryhtiöitä 15 maassa . Työntekijöitä on noin 1 200\. Yhtiön liikevaihto vuonna 2017 oli 310 miljoonaa Sveitsin frangia. Suomessa Ascom toimii Turussa, Helsingissä, Kuopiossa ja Tampereella. Se toimittaa viestintä- ja henkilöturvajärjestelmiä etenkin terveydenhoito- ja sosiaalialalle. == Katso myös == * Luettelo Sveitsin pörssissä noteeratuista yhtiöistä == Lähteet == * === Viitteet === Luokka:Sveitsiläiset teollisuusyritykset Luokka:Sveitsiläiset pörssiyhtiöt
Pyyn seisake

Pyyn pysäkki oli rautatieliikennepaikka Kemissä. Liikennepaikka avattiin liikenteelle 1. kesäkuuta 1944 ja lakkautettiin 1. tammikuuta 1954, tosin henkilöliikenne oli loppunut jo 1. lokakuuta 1951. Liikennepaikka oli myös risteysasema, sieltä erkani rata Veitsiluotoon, jolla oli jopa henkilöliikennettä. == Lähteet == Luokka:Lapin lakkautetut rautatieliikennepaikat Luokka:Kemin rautatieliikennepaikat
Yhdeksän lyöjän sääntö

Yhdeksän lyöjän sääntö on pesäpallosääntöihin kaudella 1934 tehty lisäys, jonka mukaan joukkueen sisävuoro päättyy kolmen palon lisäksi myös siinä tapauksessa, että joukkue ei täyden lyöntikierroksen aikana (9 lyöjää) onnistu juoksun teossa. Sääntö tuli tarpeelliseksi, koska monet joukkueet omaksuivat taktisen ajattelun kehittyessä paloja välttelevän kopittelutaktiikan ja sisävuorot saattoivat tuloksettominakin venyä kohtuuttoman pitkiksi. Saadun juoksun jälkeen seuraava lyöjä aloitti uuden lyöntikierroksen ja seuraavan juoksun tekoon oli aikaa jälleen yhdeksän lyöjää, eli niin sanotuksi viimeiseksi lyöjäksi jäi pelaaja, joka oli lyöntivuorossa juoksun syntyessä. ==Kahden juoksun sääntö== Nykyisin uuden lyöntikierroksen alkamiseen vaaditaan kaksi juoksua saman lyöntikierroksen aikana. Kuitenkin, jos sama lyöjä on lyöntivuorossa joukkueen parillisen ja sitä seuraavan parittoman juoksun aikana samalla lyöntivuorollaan, jää seuraavasta lyöjästä alkavalle uudelle kierrokselle yksi juoksu alle. Lyöjiä on myös nykyisin käytettävissä enemmän kuin yhdeksän, koska käytössä on kolme jokeripelaajaa, jotka eivät vie järjestyksessä kenenkään vuoroa, vaan voivat lyödä pelinjohdon haluamissa väleissä, kuitenkin kukin vain kerran yhden sisävuoron aikana. Mikäli joukkueen viimeinen lyöjä lyödessään tyhjään kenttään (toisin sanoen pesillä ei ole etenijöitä), hankkii juoksun joko kunniajuoksuna tai saadessaan 3 väärää syöttöä (vapaataivaljuoksu), alkaa joukkueen lyöntikierros alusta, vaikka kyseessä olisi niin sanottu pariton juoksu. ==Katso myös== * Pesäpallon pelisäännöt (Vuoronvaihto 12 §) ==Lähteet== * Pelisääntöjen keskeisiä muutolsia * Laaka 1935 Luokka:Pesäpallotermit
Angelo Zorzi

Angelo Zorzi (4. toukokuuta 1890 Milano – 28. joulukuuta 1974 Milano) oli italialainen voimistelija ja kaksinkertainen olympiavoittaja. Hän oli mukana voittamassa joukkuevoimistelussa kultaa sekä vuoden 1912 kesäolympialaisissa Tukholmassa että Antwerpenin kesäolympialaisissa 1920. Antwerpenin kisoissa Zorzi kilpaili myös moniottelun yksilökilpailussa ja jäi siinä 16. sijalle.Angelo Zorzi Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1890 syntyneet Luokka:Vuonna 1974 kuolleet
Chill E.B.

Chill E.B. on yhdysvaltalainen rap-artisti ja näyttelijä, joka on muun muassa levyttänyt psykiatriaa arvostelevaa musiikkia. Hänen musiikkiaan on muun muassa julkaistu psykiatrian uhrien asiaa ajavan yhdysvaltalaisen CCHR:n (Citizens Commission on Human Rights, ) kampanjoinnissa. Chill E.B.:tä on pidetty skientologeihin kuuluvana. Chill E.B. on esiintynyt myös Sega- videopelin mainoksessa. Uransa alussa levyttänyt Jello Biafran vaihtoehtoisen musiikin Alternative tentacles -levy-yhtiössä. ==Diskografia== * Big pharma - Define better * Prove it * Born Suspicious * Censorship of the Arts * My Time to Climb * Welcome to Chill Town * Let's Roll * Y'all Busted * Menace to Society * Confusion * I Rock the Rhymes * Mr SuperCalifunk ==Lähteet== * newsblaze.com/story/20120607072817ente.nb/topstory.html * cchrint.org/2012/06/07/cchr-gets-brave-new-voice-with-rapper-chill-e-b/ == Aiheesta muualla== * * facebook.com/realchilleb Luokka:Yhdysvaltalaiset hip hop -artistit Luokka:Syntymävuosi puuttuu Luokka:Elävät henkilöt
Astrel Rolland

Astrel Rolland (1899–?) oli haitilainen ampuja ja olympiamitalisti. Hän kilpaili vuoden 1924 kesäolympialaisissa Pariisissa, jossa hän oli mukana saamassa pronssia 400, 600 ja 800 metrin vapaakiväärin joukkuekilpailussa. Lisäksi hän osallistui 600 metrin vapaakiväärin henkilökohtaiseen kilpailuun ja jäi siinä 13. sijalle.Astrel Rolland Bio, Stats, and Results | Olympics at Sports-Reference.com == Lähteet == Luokka:Haitilaiset ampujat Luokka:Haitilaiset olympiamitalistit Luokka:Vuonna 1899 syntyneet Luokka:Kuolinvuosi puuttuu
Jens Kristian Jensen

Jens Kristian Jensen (Byge; 22. maaliskuuta 1885 Pedersborg – 27. maaliskuuta 1956 Vordingborg) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.Jens Kristian Jensen Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1885 syntyneet Luokka:Vuonna 1956 kuolleet
Søren Peter Christensen

Søren Peter Christensen (30. lokakuuta 1884 Langskov – 12. lokakuuta 1927 Faaborg) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.Søren Peter Christensen Bio, Stats, and Results | Olympics at Sports-Reference.com == Lähteet == Luokka:Tanskalaiset voimistelijat Luokka:Tanskalaiset olympiamitalistit Luokka:Vuonna 1884 syntyneet Luokka:Vuonna 1927 kuolleet
Linjatetrat

Linjatetrat (Citharinidae) on tetrakaloihin kuuluva heimo. Heimo lajeja tavataan Afrikasta makeista vesistä. ==Lajit ja anatomia== Linjatetrojen heimoon kuuluu 3 sukua ja 8 lajia. Aikaisemmin heimo jaettiin kahteen alaheimoon sitaroihin (Citharininae) ja herttatetroihin (Distichodontinae), joista herttatetrat on sittemmin erotettu omaksi heimokseen Distichodontidae. Suurimmat heimon lajit jättisitara (Citharinus distichodoides) ja kiekkositara (C. latus) voivat saavuttaa 84 senttimetrin pituuden, muuta lajit jäävät pienemmiksi. Tyypillisiä linjatetralajien piirteitä ovat hyvin korkea ja litteä ruumis, pieni pää, suhteellisen pitkät selkä- ja peräevät, lähellä pyrstöä sijaitseva rasvaevä ja haarautunut pyrstöevä. ==Levinneisyys ja elintavat== Linjatetroja tavataan makeista vesistä Afrikan länsi- ja keskiosista sekä lisäksi Niilistä, Kongojoesta ja Albert- ja Tanganjikajärvistä. Linjatetrojen ravintoa on kuollut eloperäinen aines. Suurimmat heimon lajeista ovat merkittäviä ruokakaloja. ==Lähteet== Luokka:Tetrakalat
Hrodnan tupakkatehdas

Hrodnan tupakkatehdas eli Hrodnan Neman-tupakkatehdas () on Valko-Venäjän luoteisosassa, Hrodnan kaupungissa toimiva tupakkateollisuusyritys. Yhtiö on perustettu alun perin vuonna 1861. Se on valtion omistama osakeyhtiö (OAO), joka tekee yhteistyötä kansainvälisen British American Tobacco- tupakkakonsernin kanssa. Hrodnan tupakkatehtaalla oli vuonna 2012 palveluksessaan keskimäärin 1 265 työntekijää. Hrodnan tupakkatehtaan liikevaihto oli vuonna 2012 yhteensä 2 111 miljardia ja nettotulos 481 miljardia Valko-Venäjän ruplaa. Euroiksi muunnettuna liikevaihto oli 186,2 miljoonaa ja nettotulos 42,4 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului vuonna 2012 kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon. Vuonna 2013 yhtiö oli ilmeisesti lisäämässä kannattavuuttaan jonkin verran, sillä jo tammi-syyskuun voitoksi raportoitiin 44,67 miljoonaa dollaria, mikä oli 20,3 prosenttia edellisvuoden vastaavaa jaksoa korkeampi lukema. Määräisesti vuoden 2013 tuotannon kasvuksi raportoitiin runsas 3 %. Hrodnan tupakkatehtaan kilpailija on Valko-Venäjän toinen tupakkatehdas, 1998 aloittanut, Minskiin sijoittunut OOO Tabak-Invest. Se edustaa esimerkiksi maailman 3. suurimman tupakkavalmistajan, japanilaisen Japan Tobacco Inc:in savukkeita ja on lisännyt myyntiään esimerkiksi perustamansa Korona- hypermarketketjun avulla. Japanilaisten tupakkamerkkien osuus oli vuonna 2012 noin 30 % Valko-Venäjän markkinoista. ==Lähteet== Luokka:Valkovenäläiset yritykset Luokka:Tupakkayhtiöt Luokka:Hrodna
John Walter Yanta

John Walter Yanta (2. lokakuuta 1931 Runge, Texas, Yhdysvallat – 6. elokuuta 2022) oli yhdysvaltalainen roomalaiskatolinen piispa. Hän toimi Texasissa.Catholic-Hierarchy.org: Bishop John Walter Yanta Yanta vihittiin papiksi San Antonion arkkihiippakuntaan 17. maaliskuuta 1956 ja nimitettiin sen vihkipiispaksi sekä Naratcatan titulaaripiispaksi 27. lokakuuta 1994. Piispaksi vihkiminen seurasi 30. joulukuuta. Pääkonsekraattorina toimi Patrick Fernández Flores, jota avustivat Alfons Nossol ja Charles Victor Grahmann. Yanta sai 21. tammikuuta 1997 nimityksen Amarillon piispaksi, jonka virkaan hänet asetettiin 17. maaliskuuta. Hän jäi eläkkeelle 3. tammikuuta 2008. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Vuonna 2022 kuolleet
Victor Hermann Balke

Victor Hermann Balke (s. 29. syyskuuta 1931 Meppen) on yhdysvaltalainen roomalaiskatolinen piispa. Hänet vihittiin papiksi Springfield in Illinoisin hiippakuntaan 24. toukokuuta 1958 ja nimitettiin Crookstonin hiippakunnan johtoon Minnesotaan 7. heinäkuuta 1976. Piispaksi vihkiminen seurasi 2. syyskuuta. Pääkonsekraattorina toimi John Robert Roach, jota avustivat Joseph Alphonse McNicholas ja William Aloysius O'Connor.Catholic-Hierarchy.org: Bishop Victor Herman Balke Balke jäi eläkkeelle 28. syyskuuta 2007. == Lähteet == Luokka:Yhdysvaltalaiset katoliset piispat Luokka:Vuonna 1931 syntyneet Luokka:Elävät henkilöt
Michael Joseph Hoeppner

Michael Joseph Hoeppner (s. 1. kesäkuuta 1949 Winona, Minnesota) on yhdysvaltalainen roomalaiskatolinen piispa. Hänet vihki papiksi Winonan hiippakuntaan 29. kesäkuuta 1975 paavi Paavali VI. Hänet nimitettiin Crookstonin hiippakunnan johtoon 28. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Harry Joseph Flynn, jota avustivat Victor Hermann Balke ja Bernard Joseph Harrington.Catholic- Hierarchy.org: Bishop Michael Joseph Hoeppner Hoeppner opiskeli Pontifical North American Collegessa (Rooma), Paavillisessa gregoriaanisessa yliopistossa (Rooma) ja St. Paulin yliopistossa (Ottawa). Hoeppnerin valitsema piispan motto on "Omnia in Nomine Domini Iesu" ("kaikki Herran Jeesuksen nimessä").Diocese of Crookston: Bishop Michael J. Hoeppner == Lähteet == Luokka:Yhdysvaltalaiset katoliset piispat Luokka:Vuonna 1949 syntyneet Luokka:Elävät henkilöt
Francis Joseph Schenk

Francis Joseph Schenk (1. huhtikuuta 1901 Superior – 28. lokakuuta 1969) oli Minnesotassa toiminut yhdysvaltalainen roomalaiskatolinen piispa. Hänet vihittiin papiksi Saint Paulin arkkihiippakuntaan 13. kesäkuuta 1926 ja nimitettiin Crookstonin hiippakunnan johtoon 10. maaliskuuta 1945. Piispaksi vihkiminen seurasi 24. toukokuuta. Pääkonsekraattorina toimi John Gregory Murray, jota avustivat Thomas Anthony Welch ja Aloysius Joseph Muench.Catholic-Hierarchy.org: Bishop Francis Joseph Schenk Schenk sai 19. tammikuuta 1960 nimityksen Duluthin piispaksi, jona hän toimi, kunnes jäi eläkkeelle 30. huhtikuuta 1969. Hän osallistui Vatikaanin toiseen kirkolliskokoukseen. == Lähteet == Luokka:Yhdysvaltalaiset katoliset piispat Luokka:Vuonna 1901 syntyneet Luokka:Vuonna 1969 kuolleet
Kentaurin galaksijoukko

Kentaurin galaksijoukko on useiden satojen galaksien muodostama joukko Kentaurin tähdistössä noin 170 miljoonan valovuoden päässä Maasta. Joukko kuuluu Vesikäärmeen-Kentaurin superjoukkoon. Joukko jakaantuu kahteen osaan, pääryhmään ja pienempään alaryhmäänhttp://adsabs.harvard.edu/abs/1986MNRAS.221..453L. Alaryhmän uskotaan olevan sulautumassa osaksi pääryhmää. == Katso myös == *Luettelo galaksijoukoista ==Lähteet== Luokka:Galaksijoukot
José Agustín Ganuza García

José Agustín Ganuza García (s. 28. elokuuta 1931 Artajona, Espanja) on Panamassa toiminut roomalaiskatolinen piispa. Hänet vihittiin augustinolaisten rekollektien papiksi 27. kesäkuuta 1954 ja nimitettiin Bocas del Toron prelaatiksi 12. maaliskuuta 1970. Lisäksi hän sai 4. helmikuuta 1972 nimityksen Pauzeran titulaaripiispaksi, jona hän toimi, kunnes erosi titulaarihiippakunnan johdosta 18. marraskuuta 1977.Catholic-Hierarchy.org: Bishop José Agustín Ganuza García, O.A.R. Ganuza Garcían konsekroi piispaksi 27. toukokuuta 1972 Edoardo Rovida, jota avustivat Marcos Gregorio McGrath ja Martin Legarra Tellechea. Ganuza García jäi eläkkeelle prelaatin tehtävistä 1. toukokuuta 2008. == Lähteet == Luokka:Espanjalaiset papit Luokka:Katoliset piispat Luokka:Vuonna 1931 syntyneet Luokka:Elävät henkilöt
Kate Ashfield

Kate Ashfield (s. 28. toukokuuta 1972 Birmingham, Englanti) on brittiläinen näyttelijä. Hänet tunnetaan palkitusta roolistaan elokuvassa Late Night Shopping, sekä rooleista elokuvissa This Little Life ja Shaun of the Dead. == Filmografiaa == * Hotelli Paradiso (Guest House Paradiso, 1999) * Late Night Shopping (2001) * Pure – Koukussa (Pure, 2002) * This Little Life (2003) * Yli rajojen (Beyond Borders, 2003) * Shaun of the Dead (Shaun of the Dead, 2004) * Byzantium (2012) * Nymphomaniac (2013) == Aiheesta muualla == * Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
José Calasanz Rosenhammer

José Calasanz Rosenhammer (1. tammikuuta 1900 Mauerkirchen – 26. huhtikuuta 2003) oli itävaltalainen, Boliviassa toiminut roomalaiskatolinen piispa. Hänet vihittiin fransiskaanien papiksi 27. heinäkuuta 1923 ja nimitettiin Chiquitosin apostoliseksi vikaariksi sekä Amporan titulaaripiispaksi 12. toukokuuta 1949. Piispaksi vihkiminen seurasi 21. elokuuta. Pääkonsekraattorina toimi Giuseppe Burzio, jota avustivat Abel Isidoro Antezana y Rojas ja Juan Tarcisio Senner.Catholic-Hierarchy.org: Bishop José Calasanz Rosenhammer, O.F.M. Rosenhammer osallistui Vatikaanin toiseen kirkolliskokoukseen. Hän jäi eläkkeelle 21. elokuuta 1974 ja eli 103-vuotiaaksi. == Lähteet == Luokka:Itävaltalaiset papit Luokka:Katoliset piispat Luokka:Fransiskaanit Luokka:Vuonna 1900 syntyneet Luokka:Vuonna 2003 kuolleet Luokka:Yli satavuotiaiksi eläneet itävaltalaiset
JKCS 041

JKCS 041 on galaksijoukko Valaskalan tähdistössä 10,2 miljardin valovuoden päässä maastahttp://news.bbc.co.uk/2/hi/uk_news/england/bristol/somerset/8320570.stm. Löytämisensä aikaan vuonna 2009 JKCS 041 oli kaukaisin tunnettu galaksijoukko, mutta se on sittemmin menettänyt tuon tittelinhttp://www.space.com/14190-farthest-galaxy-cluster-hubble-telescope- aas219.html. == Katso myös == *Luettelo galaksijoukoista ==Lähteet== Luokka:Galaksijoukot
Pierrepoint (elokuva)

Pierrepoint () on Adrian Shergoldin ohjaama elokuva brittiläisestä pyövelistä Albert Pierrepointista, joka oli Britannian tunnetuin pyöveli ja teloitti uransa aikana yli 400 kuolemaan tuomittua. Elokuvan käsikirjoitti koomikko Bob Mills Jeff Popen kanssa joka oli hänen tuottajansa ja käsikirjoittajansa. Pääosassa Albert Pierrepointina näyttelee Timothy Spall ja hänen vaimonaan on Juliet Stevenson. == Lähteet == Luokka:Brittiläiset draamaelokuvat Luokka:Vuoden 2005 brittiläiset elokuvat
Grodno Azot

Grodno Azot () on Valko-Venäjän luoteisosassa Hrodnan kaupungissa toimiva teollisuusyritys, joka valmistaa lannoitteita ja muita kemianteollisuuden tuotteita. Yhtiön perustamisen ajankohdaksi katsotaan joulukuu 1963, jolloin ensimmäisen, ammoniumnitraattia valmistavan tuotantolinjan toiminta käynnistettiin. Yritys on valtion omistama osakeyhtiö (OAO). Grodno Azot on merkittävä työllistäjä Hrodnan alueella, sillä yhtiön palveluksessa oli vuonna 2012 keskimäärin 10 900 työntekijää. Grodno Azotin liikevaihto oli vuonna 2012 yhteensä 8 413 miljardia ja nettotulos 520 miljardia Valko-Venäjän ruplaa. Euroiksi muunnettuna liikevaihto oli 741,9 miljoonaa ja nettotulos 45,9 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012. Useat venäläistahot ovat olleet kiinnostuneita yhtiön ostamisesta. Valko-Venäjän valtio on listannut yhtiön erääksi sen yksityistämisohjelmaan kuuluvista valtionyrityksistä. Kriittisemmät äänenpainot totesivat vuonna 2013, että Valko-Venäjän valtion teollisuuskonserni Belneftehim saattaa myydä omistamansa Grodno Azotin eräänlaisena hyvityksenä venäläiselle ostajalle, kemiankonserni JevroHimiä (EuroChem) hallitsevalle taholle. Valko-Venäjän valtionjohdon ohjauksessa oleva suurkonserni Belneftehim jäi edellisvuonna 2012 kiinni suurimittaisesta venäläisöljystä Valko-Venäjällä jalostetun dieselöljyn salakuljetuksesta muina, tullivapaina kauppanimikkeinä Valko-Venäjän, Venäjän ja Kazakstanin muodostaman tullialueen ulkopuolelle, muun muassa Ukrainaan. ==Lähteet== ==Aiheesta muualla== *Chemicals - Company Overview of OAO Grodno Azot (businessweek.com) Luokka:Valkovenäläiset yritykset Luokka:Kemianteollisuusyhtiöt Luokka:Hrodna
Kuvanveistäjän ryhmä

Kuvanveistäjän ryhmä on löyhä galaksiryhmä Kuvanveistäjän tähdistössä noin 12,7 miljoonan valovuoden päässä Maasta. Se on yksi Paikallisen ryhmän lähimmistä galaksiryhmistäHarvardin yliopiston sivusto. Ei ole täysin selvää, mitkä galaksit painovoima itse asiassa sitoo ryhmän jäseniksi. == Katso myös == *Luettelo galaksijoukoista ==Lähteet== *
Viherkottarainen

Viherkottarainen (Aplonis metallica) on kottaraisten heimoon kuuluva varpuslintu. ==Levinneisyys== Viherkottaraista tavataan Australiassa, Indonesiassa, Papua-Uudessa-Guineassa ja Salomonsaarilla. Lajia on kuvattu paikallisesti yleisestä runsaaksi, ja se on luokiteltu elinvoimaiseksi. ==Lähteet== Luokka:Kiiltokottaraiset
Juhana Herttuan ja Catharina Jagellonican lauluja

Juhana Herttuan ja Catharina Jagellonican lauluja on Eino Leinon vuonna 1919 ilmestynyt runoelma (Kustannus Oy Ahjo).Teos uusintapainoksen ottaneen ntamo- kustantamon sivuilla Siinä Leino on hakenut niin runojensa muodon, metriikan kuin loppusointukaavat Italian renessanssiin juontavasta kirjallisesta traditiosta. Valtaosa runoista noudattaa ottave rime -runomuotoa, joka tunnetaan myös nimityksellä stanza. Runoelmassa rakastavaiset Suomen herttua ja Ruotsin tuleva kuningas Juhana ja hänen vaimonsa Puolan prinsessa Katariina Jagellonica käyvät runollista vuoropuhelua, joka alkaa laivamatkalla Turkuun, jatkuu Turun linnan renessanssihovissa sekä sittemmin vankeudessa Gripsholmin linnassa Ruotsissa Mälaren rannalla. Runoelman loppuosasto Rime sisältää Catharinan Juhanalle lohdutukseksi kirjoittamia runoja. Kokoelman kaikilla runoilla on joko latinan- tai italiankieliset nimet. Juhana Herttuan ja Catharina Jagellonican lauluissa on tulkittu heijastuvan Eino Leinon ja Aino Kallaksen suhde ja keskinäinen ihastus, jonka Leino puki trubaduuri- ja renessanssilyriikan kuosiin. Runoelmaansa Leino itse kutsui ”viimeisen romantikon” lahjaksi rakastetulleen.Sihvo 1980, s. 30. == Lähteet == * === Viitteet === Luokka:Vuoden 1919 kirjat Luokka:Runoelmat Luokka:Suomalaiset runokokoelmat‎ Luokka:Eino Leinon teokset
Marco Torrès

Marco Torrès (22. tammikuuta 1888 Sidi Bel Abbès, Ranskan Algeria – 15. tammikuuta 1963 Marseille, Ranska) oli ranskalainen voimistelija ja kaksinkertainen olympiamitalisti. Hän sai vuoden 1920 kesäolympialaisissa Antwerpenissä hopeaa moniottelun yksilökilpailussa ja oli lisäksi mukana saamassa joukkuevoimistelussa pronssia. Tukholman kesäolympialaisissa 1912 Torrès sijoittui moniottelun yksilökilpailussa seitsemänneksi.Marco Torrès Bio, Stats, and Results | Olympics at Sports-Reference.com Torrès voitti moniottelun maailmanmestaruuden Torinon MM-kisoissa 1913 pistein 804. == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1888 syntyneet Luokka:Vuonna 1963 kuolleet
Pierrepoint

Pierrepoint viittaa seuraaviin: * Albert Pierrepoint (1905–1992), brittiläinen teloittaja * Henry Pierrepoint (1878–1922), brittiläinen teloittaja * Thomas Pierrepoint (1870–1954), brittiläinen teloittaja * Pierrepoint, brittiläinen elokuva teloittaja Albert Pierrepointista
Herold Jansson

Carl August Herold Jansson (13. marraskuuta 1899 Kööpenhamina – 23. huhtikuuta 1965 Frederiksberg) oli tanskalainen voimistelija, uimahyppääjä ja olympiavoittaja. Hän oli mukana voittamassa kultaa vapaan järjestelmän joukkuevoimistelussa vuoden 1920 kesäolympialaisissa Antwerpenissä. Samoissa kisoissa hän sijoittui suorissa kerroshypyissä kuudenneksi.Herold Jansson Bio, Stats, and Results | Olympics at Sports-Reference.com Jansson osallistui uimahyppääjänä myös Pariisin kesäolympialaisiin 1924. == Lähteet == Luokka:Tanskalaiset voimistelijat Luokka:Tanskalaiset olympiavoittajat Luokka:Tanskalaiset uimahyppääjät Luokka:Vuonna 1899 syntyneet Luokka:Vuonna 1965 kuolleet
Arvid Wallman

Arvid Håkan Herbert Carlsson Wallman (3. helmikuuta 1901 Göteborg – 25. lokakuuta 1982 Västra Frölunda) oli ruotsalainen uimahyppääjä ja olympiavoittaja. Hänestä käytettiin lempinimeä Fågeln. Hän voitti suorissa kerroshypyissä kultaa vuoden 1920 kesäolympialaisissa Antwerpenissä ja sijoittui niissä kahdeksanneksi Pariisin kesäolympialaisissa 1924.Arvid Wallman Bio, Stats, and Results | Olympics at Sports-Reference.com == Lähteet == Luokka:Ruotsalaiset uimahyppääjät Luokka:Ruotsalaiset olympiavoittajat Luokka:Vuonna 1901 syntyneet Luokka:Vuonna 1982 kuolleet
Marcelino Olaechea Loizaga

Marcelino Olaechea Loizaga (9. tammikuuta 1889 Baracaldo – 21. lokakuuta 1972) oli espanjalainen roomalaiskatolinen arkkipiispa. Hänet vihittiin salesiaanien papiksi 20. joulukuuta 1915 ja nimitettiin Pamplonan hiippakunnan johtoon 25. elokuuta 1935. Piispaksi vihkiminen seurasi 27. lokakuuta. Pääkonsekraattorina toimi Federico Tedeschini, jota avustivat Leopoldo Eijo y Garay ja Francisco Javer Lauzurica y Torralba.Catholic-Hierarchy.org: Archbishop Marcelino Olaechea Loizaga, S.D.B. 17\. helmikuuta 1946 Olaechea Loizaga sai nimityksen Valencian arkkipiispaksi. Hän jäi eläkkeelle 19. marraskuuta 1966, jonka jälkeen hän oli vielä Subbarin titulaariarkkipiispana, kunnes erosi 11. joulukuuta 1970. Hän osallistui Vatikaanin toiseen kirkolliskokoukseen. == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1889 syntyneet Luokka:Vuonna 1972 kuolleet
Vapauden liekki (Salo)

Vapauden liekki on taiteilija Seppo Mannisen tekemä, vuonna 1982 valmistunut muistomerkki Sibeliuspuistossa Salossa.http://www.salontaidemuseo.fi/kokoelmat/julkisetveistokset Muistomerkki koostuu kahdesta osasta Ajan kaari ja Itsenäisyyden liekki. ==Lähteet== Luokka:Salon patsaat ja veistokset
Fernando Sebastián Aguilar

Fernando Sebastián Aguilar CMF (14. joulukuuta 1929 Calatayud – 24. tammikuuta 2019 Málaga) oli espanjalainen roomalaiskatolinen arkkipiispa. Hänet vihittiin papiksi 28. kesäkuuta 1953 ja nimitettiin Leónin hiippakunnan johtoon 22. elokuuta 1979. Piispaksi vihkiminen seurasi 29. syyskuuta. Pääkonsekraattorina toimi Vicente Enrique y Tarancón, jota avustivat Gabino Díaz Merchán ja José Delicado Baeza. Sebastián Aguilar erosi Leónin piispan tehtävistä 28. heinäkuuta 1983. Sebastián Aguilar sai 8. huhtikuuta 1988 nimityksen Granadan koadjuuttoriarkkipiispaksi, ja 26. maaliskuuta 1993 hänet siirrettiin Pamplona y Tudelan arkkipiispaksi. Hän jäi eläkkeelle 31. heinäkuuta 2007. Toimiessaan arkkipiispana Sebastián Aguilar oli myös vuosina 2003–2004 apostolinen hallitsija Calahorra y La Calzada-Logroñon hiippakunnassa. == Lähteet == Luokka:Espanjalaiset papit Luokka:Katoliset arkkipiispat Luokka:Vuonna 1929 syntyneet Luokka:Vuonna 2019 kuolleet
Augusto Bertazzoni

Augusto Bertazzoni (10. tammikuuta 1876 Polesine di Pegognaga – 30. elokuuta 1972) oli italialainen roomalaiskatolinen arkkipiispa. Hänet vihittiin papiksi 23. helmikuuta 1899 ja nimitettiin Potenza e Marsico Nuovon hiippakunnan johtoon 30. kesäkuuta 1930. Piispaksi vihkiminen seurasi 15. elokuuta. Pääkonsekraattorina toimi Domenico Menna, jota avustivat Anselmo Rizzi ja Giovanni Battista Rosa.Catholic-Hierarchy.org: Archbishop Augusto Bertazzoni Bertazzoni sai 30. marraskuuta 1950 arkkipiispan henkilökohtaisen arvonimen. Hän osallistui Vatikaanin toiseen kirkolliskokoukseen. Hän jäi eläkkeelle 30. marraskuuta 1966, jolloin hän sai vielä nimityksen Temunianan titulaaripiispaksi. == Lähteet == Luokka:Italialaiset katoliset arkkipiispat Luokka:Vuonna 1876 syntyneet Luokka:Vuonna 1972 kuolleet
Oscar Cantú

Oscar Cantú (s. 5. joulukuuta 1966 Houston, Texas, Yhdysvallat) on yhdysvaltalainen roomalaiskatolinen piispa. Hänet vihki Galveston-Houstonin hiippakuntaan diakoniksi James Anthony Tamayo 6. marraskuuta 1993 ja papiksi Joseph Anthony Fiorenza 21. toukokuuta 1994. Hänet nimitettiin 10. huhtikuuta 2008 San Antonion arkkihiippakunnan vihkipiispaksi ja Dardanuksen titulaaripiispaksi. Piispaksi konsekroinnin suoritti 2. kesäkuuta José Horacio Gómez Velasco, jota avustivat Joseph Anthony Fiorenza ja Joe Steve Vásquez.Catholic-Hierarchy.org: Bishop Oscar Cantú Cantú toimi myös San Antonion apostolisena hallitsijana toukokuusta lokakuuhun 2010. Cantú siirtyi Texasista New Mexicoon saatuaan 10. tammikuuta 2013 nimityksen Las Crucesin piispaksi. Hänet asetettiin uuteen virkaansa 28. helmikuuta. == Lähteet == Luokka:Yhdysvaltalaiset katoliset piispat Luokka:Vuonna 1966 syntyneet Luokka:Elävät henkilöt
Kuvanveistäjän galaksi

Kuvanveistäjän galaksi (tunnetaan myös nimellä NGC 253) on kierteisgalaksi Kuvanveistäjän tähdistössä noin 11,4 miljoonan valovuoden päässä Maasta. Galaksi on tyypiltään tähtiryöppygalaksi, eli siellä syntyy uusia tähtiä huomattavasti nopeammin kuin galakseissa yleensä. Kuvanveistäjä on yksi lähimmistä tämän tyypin galakseista. Galaksia ei pidä sekoittaa Kuvanveistäjän kääpiögalaksiin. == Tähtiryöppy == Kuvanveistäjän galaksi tunnetaan etenkin tähtiryöppyominaisuudestaan, ja galaksissa onkin useita hyvin suuria tähtijoukkoja. Näissä joukoissa on muun muassa Wolfin-Rayetin tähtiä ja punaisia jättiläisiä. Uusien tähtien nopean muodostumisen aloitti todennäköisesti runsaskaasuinen kääpiögalaksi, joka törmäsi Kuvanveistäjän galaksiin 200 miljoonaa vuotta sitten. == Supernova == Supernovat yhdistetään yleensä juuri tähtiryöppygalakseihin, mutta Kuvanveistäjän galaksista on havaittu vain yksi supernova, SN 1940E. Nova havaittiin vuonna 1940. == Galaksiryhmä == Kuvanveistäjän galaksi kuuluu Kuvanveistäjän ryhmään, joka on yksi Paikallisen ryhmän lähimmistä ryhmistä. Kuvanveistäjän galaksi on ryhmänsä kirkkain galaksi ja sijaitsee ryhmän keskustassa. == Kuvia galaksista == Tiedosto:The galaxy NGC 253 in the constellation of Sculptor.jpg|NGC 253:n si­jain­ti Kuvan­veis­tä­jän täh­dis­tös­sä. Tiedosto:The Spiral Galaxy NGC 253 (noao-02204).jpg|Kuvanveistäjän galaksi, kuvattu Kitt Peak National Observatoryn 0,9 metrin teleskoopilla. == Lähteet == == Aiheesta muualla == * * * Luokka:Aktiiviset galaksit Luokka:Kierteisgalaksit Luokka:Kuvanveistäjän ryhmä Luokka:Kuvanveistäjän tähdistö
Harry Silfver

Harri (Harry) Juhani Silfver (26. tammikuuta 1948 Salo – 23. tammikuuta 2004 Salo)Kuolinilmoitus, Harri Juhani Silfver, Salon Seudun Sanomat, 2004, No 38, julkaistu 8.2.2004Harri Juhani Silfver, Helisnummen hautausmaa (uusi alue), hautatunnus: alue 02, lohko A4, rivi 37, paikka 200-201, viitattu 20.8.2004 oli suomalainen jääkiekkoilija.Urheilumme Kasvot Osa 3, Silver, Harri Juhani, sivu 476, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjaa Turun Palloseuran joukkueessa vuosina 1969–1972.Jääkiekkokirja 2011–2012, s. 319 Pelipaikaltaan hän oli puolustaja.Jääkiekko 71–72 -keräilysarja, s. 44 Silfverin paras kausi oli 1970–1971, jolloin hän pelasi SM-sarjassa 20 ottelua sekä teki kolme maalia ja syötti yhden. Koko uransa aikana hän pelasi 43 SM- sarjaottelua ja sai kolmen maalin ja yhden syötön lisäksi tilastomerkinnöikseen 12 jäähyminuuttia.Suuri Jääkiekkoteos 1, s. 273 Kaikkiaan Silfverillä eli Labulla oli SM-sarjakausia kolme ja parhaana sijoituksena neljäs vuonna 1970. Salon parhaaksi jääkiekkoilijaksi hänet valittiin vuonna 1968, ja SalPa:n paras jääkiekkoilija ja jalkapalloilija hän on ollut kaksi kertaa. Silfver oli SalPan johtokunnan jäsen. Hän harrasti kirjallisuutta. Ammatiltaan hän oli vaaitsija ja kotikuntansa oli Salo. == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1948 syntyneet Luokka:Vuonna 2004 kuolleet
Lauri Jämsen

Lauri Jämsen (s. 22. huhtikuuta 1950 Pihtipudas) on suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1967–1973.Jääkiekkokirja 2011–2012, s. 299 Pelipaikaltaan hän oli puolustaja.Jääkiekko 71–72 -keräilysarja, s. 42 Jämsen pelasi viiden SM- sarjakautensa aikana 116 ottelua, teki yhdeksän maalia ja syötti 21 sekä istui jäähyllä 18 minuuttia.Suuri Jääkiekkoteos 1, s. 238 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1950 syntyneet Luokka:Elävät henkilöt
Eero Juntunen

Eero Tauno Ilmari Juntunen (7. kesäkuuta 1944 Kemi – 15. maaliskuuta 1986) oli suomalainen jääkiekkoilija.Urheilumme Kasvot Osa 3, Juntunen, Eero Tauno Ilmari, sivu 382, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Hän pelasi SM-sarjaa Turun Palloseuran joukkueessa vuosina 1970–1973.Jääkiekkokirja 2011–2012, s. 299 Pelipaikaltaan hän oli puolustaja.Jääkiekko 71–72 -keräilysarja, s. 42 Hän edusti Suomea yhdessä B-maaottelussa.Suuri Jääkiekkoteos 1, s. 238 Joensuusta Turkuun tullut Juntunen pelasi kolmen SM-sarjakautensa aikana 79 ottelua, teki kaksi maalia ja syötti seitsemän sekä istui jäähyllä 18 minuuttia. Juntusen aiempi seura oli Joensuun Kiekko-Pojat, jossa toimi kapteenina ja varakapteenina. Hänen ammattinsa oli insinööri ja kotikunta oli Turku. == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1944 syntyneet Luokka:Vuonna 1986 kuolleet
Leonard Auala

Leonard Nangolo Auala (25. syyskuuta 1908 Iiyale, Oniipa, Ambomaa, Saksan Lounais-AfrikkaKutsu Helsingin yliopiston teologisen tiedekunnan tohtoripromootioon marraskuun 2 päivänä 1967, s. 32. Helsinki, 1967. — 4. joulukuuta 1983 Onandjokwe, Lounais-AfrikkaIhamäki (1985), s. 270–271.) oli Ambo-Kavangon kirkon ensimmäinen piispa 1963–1978.) ==Varhaisvaiheet== Auala syntyi Oniipassa, joka nykyään kuuluu Oshanan alueeseen. Hänen vanhempansa olivat Nakanyala Vilho yaAwala (Shihwa) waAmukwiyu ja Nekwaya Loide yaShikongo shaNangolo dhaAmutenya. Hänet kasvattivat suomalaiset lähetyssaarnaajat Oniipassa. Hän kävi alkeiskoulun Oniipassa vuosina 1919–31 ja jatkoi opintojaan Augustineumissa Okahandjassa. Teologiaa hän opiskeli Elimissä ja vuosina 1956–57 Määrin kirkon teologisessa seminaarissa Port Elizabethssa Etelä-Afrikassa.Bishop Auala Centenary. The Namibian 25.9.2008. ==Ura== Auala oli kirkon lääninrovasti vuodesta 1954, ja hän oli ehdolla kirkon toiseksi esimieheksi Birger Erikssonin jälkeen mutta hävisi vuonna 1958 vaalissa suomalaiselle Alpo Hukalle. Hänet kuitenkin valittiin kirkon johtajaksi vuonna 1960 ja vihittiin kirkkonsa ensimmäiseksi piispaksi vuonna 1963. Auala oli mukana kansainvälisissä tehtävissä, kuten Luterilaisen Maailmanliiton toimeenpanevassa komiteassa ja toimi koko Etelä-Afrikan mustan väestön tilanteen kohentamisen hyväksi.Facta 2001, osa 2, p. 106.Leonard Auala. Dictionary of African Christian Biography. Auala kuului SWAPOon, ja siksi eteläafrikkalaiset apartheid-viranomaiset uhkailivat häntä. Hän tapasi usein Etelä-Afrikan edustajia ja keskusteli heidän kanssaan kontrahtityöläisten oloista ja muista apartheid-politiikkaan liittyvistä asioista. Leonard Auala oli naimisissa Aina Aluhe yaSakeuksen kanssa vuodesta 1935 lähtien. He saivat 10 lasta, kuusi poikaa ja kaksi tytärtä. ==Teokset== *The Ovambo: Our Problems and Hopes. Munger Africana Library, California Institute of Technology, Pasadena. 1973. *Kerron elämästäni. (Onakuziwa yandje.) Käsikirjoituksesta suomentanut Kirsti Ihamäki. Helsinki: Suomen Lähetysseura, 1975. ==Kirjallisuutta== * * == Lähteet == Luokka:Luterilaiset piispat Luokka:Namibialaiset luterilaiset papit Luokka:Namibian evankelisluterilainen kirkko Luokka:Ovambot Luokka:Vuonna 1908 syntyneet Luokka:Vuonna 1983 kuolleet